Държавен вестник, бр. 16, 2008 г., стр. 16

С Т Р .  16
Д Ъ Р Ж А В Е Н   В Е С Т Н И К
Б Р О Й  16
5. на Национален дарителски фонд “13 века
България”—за издръжка на дейността и имо-
тите на фонда, за разходи по изпълнение на
волята на дарителите, за издателска дейност,
за провеждане на сесии в подкрепа на проекти,
за провеждане на кръгли маси, семинари, свър-
зани с дейността на фонда, в областта на обра-
зованието, науката, културата, опазването на
исторически и културни паметници, здраве-
опазването и други социални дейности.
Чл. 35. (1) Лицата по чл. 9, ал. 3 от Закона за
държавния бюджет на Република България за
2008 г., кандидатстващи за финансиране на об-
щественозначими проекти, до 14 април 2008 г.
подават в Министерството на правосъдието
проектите и следните документи:
1. удостоверение за актуално правно със-
тояние;
2. списък на лицата от състава на управител-
ните органи;
3. удостоверения от компетентните органи
за наличието или липсата на задължения,
представляващи публични вземания по сми-
съла на чл. 162 от Данъчно-осигурителния
процесуален кодекс;
4. декларация за спазване изискванията на
Закона за мерките срещу изпирането на пари и
че не са налагани имуществени санкции или
глоби по този закон на лицето, съответно на
членовете на неговия управителен орган.
(2) Министърът на финансите съгласувано с
министъра на правосъдието издава насоки за
кандидатстване за финансиране на обществе-
нозначими проекти на лицата по чл. 9, ал. 3 от
Закона за държавния бюджет на Република
България за 2008 г., които се публикуват на
интернет страницата на Министерството на
финансите най-късно до края на февруари 2008 г.
(3) Лицата по ал. 1 следва да спазват обра-
зеца на формуляра за кандидатстване, утвър-
ден от министъра на финансите, който се пуб-
ликува на интернет страницата на Министер-
ството на финансите най-късно до края на
февруари 2008 г.
(4) Проектите по чл. 9, ал. 4 от Закона за
държавния бюджет на Република България за
2008 г. се оценяват от 10-членна комисия, оп-
ределена със заповед на министъра на право-
съдието, в която се определят и правилата за
работа на комисията. Председател на коми-
сията е заместник-министър на правосъдие-
то, а членове—по един представител на адми-
нистрацията на Министерския съвет, Минис-
терството на правосъдието, Министерството
на финансите, Министерството на икономи-
ката и енергетиката, Министерството на тру-
да и социалната политика, Министерството
на здравеопазването, Министерството на об-
разованието и науката, Министерството на
културата и Държавната агенция за младеж-
та и спорта, предложени от съответните ръ-
ководители.
(5) Административно-техническото обслуж-
ване на комисията по ал. 4 се осъществява от
Министерството на правосъдието.
(6) Членовете на комисията по ал. 4 не полу-
чават възнаграждение за участието си в нейна-
та работа.
(7) Комисията по ал. 4 оценява проектите
по критериите на чл. 9, ал. 4 от Закона за дър-
жавния бюджет на Република България за
2008 г. и до 30 април 2008 г. представя на ми-
нистъра на правосъдието протокол с предло-
жение за разпределение на средствата по т. 23
от приложение № 4 към чл. 9, ал. 1 от Закона
за държавния бюджет на Република Бълга-
рия за 2008 г.
(8) Въз основа на протокола по ал. 7 минис-
търът на правосъдието внася в Министерския
съвет проект на Постановление за разпределе-
ние на средствата по т. 23 от приложение № 4
към чл. 9, ал. 1 от Закона за държавния бюджет
на Република България за 2008 г.
(9) Комисията по ал. 4 извършва служебна
проверка за наличието на обстоятелствата по
глава трета, раздел II от Закона за юридически-
те лица с нестопанска цел.
Чл. 36. (1) Утвърждава разпределението на
субсидиите по чл. 1, ал. 2, раздел II, т. 1.7 от
Закона за държавния бюджет на Република
България за 2008 г. съгласно приложение №  4.
(2) Средствата по ал. 1 в частта “Други суб-
сидии и плащания” се предоставят за:
1. финансиране на дейността по изпълнени-
ето на публичните задачи от държавните пред-
приятия “Строителство и възстановяване”,
“Транспортно строителство и възстановяване”
и “Съобщително строителство и възстановя-
ване”, възложени им съгласно чл. 3, ал. 2, чл. 4,
ал. 2 и чл. 5, ал. 2 от Закона за преобразуване
на Строителните войски, Войските на Минис-
терството на транспорта и Войските на Коми-
тета по пощи и далекосъобщения в държавни
предприятия;
2. финансиране на основание чл. 15а, ал. 3 и
чл. 23, ал. 2 и 5 от Закона за отбраната и въоръ-
жените сили на Република България на дейнос-
тите по подготовка и работа в условия на кризи
от военен и невоенен характер на: “Терем”—
ЕАД, София, “Информационно обслужване”—
АД, София, Централния кооперативен съюз и
Военно-ремонтен завод “Вола”—АД, Враца.
(3) Неусвоените към 31 декември 2008 г. сред-
ства по ал. 1 и 2 се възстановяват до 31 януари
2009 г. по сметката, от която са получени.
Чл. 37. (1) Предвиденият по чл. 1, ал. 2, т. 4
от Закона за държавния бюджет на Републи-
ка България за 2008 г. резерв за непредвидени
и неотложни разходи в частта му за предот-
вратяване, овладяване и преодоляване на по-
следиците от бедствия се усвоява въз основа
на решения на Междуведомствената комисия
за възстановяване и подпомагане към Минис-
терския съвет.